open-index/open-wikipedia-markdown huggingface dataset:
Զիմեն

**Զիմեն** (), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 10 կմ դեպի հյուսիս-արևմուտք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 139 մարդ։

## Բնակչություն

## Տես նաև
* Բուլղարիայի համայնքներ
* Կարնոբատի համայնք

## Ծանոթագրություններ

Կատեգորիա:Բուլղարիայի գյուղեր
Կատեգորիա:Բուրգասի մարզի գյուղեր
Դյուլյա

**Դյուլյա** (), գյուղ Բուլղարիայի Բուրգասի մարզում։ Վարչականորեն մտնում է Ռուենի համայնքի կազմի մեջ։ 2010 թվականի Բուլղարիայի մարդահամարի տվյալների համաձայն՝ գյուղում բնակվել է 543 մարդ։

## Քաղաքական դրություն
Դյուլյայի տեղական քմեթությունում, որի կազմի մեջ է մտնում Դյուլյան, գյուղում անցկացված ընտրությունների արդյունքում քմեթի պաշտոնը զբաղեցնում է Ահմեդ Յակուբ Մուստաֆան (Շարժում իրավունքի և ազատության համար)։

Ռուենի համայնքի քմեթի պաշտոնը համայնքում անցկացված ընտրությունների արդյունքում զբաղեցնում է Շարժում իրավունքի և ազատության համար կուսակցության Դուրհան Մեհմեդ Մուստաֆան։

## Տես նաև
* Բուլղարիայի համայնքներ
* Ռուենի համայնք

## Ծանոթագրություններ

## Արտաքին հղումներ
* Բնակչության վիճակագրություն

Կատեգորիա:Բուլղարիայի գյուղեր
Կատեգորիա:Բուրգասի մարզի գյուղեր
Թոբիաս Լյութկե

**Թոբիաս «Թոբի» Լյութկե** (, ), կանադացի միլիարդատեր ձեռներեց։ Համարվում է Օտտավա քաղաքում տեղակայված Shopify կազմակերպության հիմնադիրը և գլխավոր գործադիր տնօրենը։ Թոբին «Ruby on Rails» ֆրեյմվորքի հիմնական թիմի անդամ է։ Հիմնել է մի շարք ազատ օգտագործման գրադարաններ, որոնցից մեկն է «Active Merchant»-ը։

## Վաղ կյանք
Լյութկեն ծնվել է 1981 թվականին Գերմանիայում։ Վեց տարեկան հասակում մանուկ Թիբիի ծնողները նրան նվիրել են «Schneider» գունավոր անձնական համակարգիչ։ 11-ից 12 տարեկան հասակից ապագա ձեռներեցը կրկնօրինակել է իր սիրելի խաղերի կոդերը և կատարելագործել համակարգչի սարքախումբը։ Լյութկեն դուրս է մնացել դպրոցից և միացել Կոբլենցեր Կարլ-Բենզ դպրոցի կողմից կազմակերպվող ծրագրավորման դասընթացին։ 2002 թվականին Գերմանիայից տեղափոխվել է Կանադա։

## Կարիերա
2004 թվականին Լյութկեն ծնողների հետ համատեղ ստեղծել է «Snowdevil» սնոուբորդների առցանց խանութը։ Լյութկեն կայքի համար կառուցել է նոր էլեկտրոնային առևտրի հարթակ՝ օգտվելով «Ruby on Rails»-ից։ Որոշ ժամանակ անց «Snowdevil»-ի հիմնադիրներն ընկերության առաջնային նպատակ դարձրեցին էլեկտրոնային առևտրի զարգացումը, ինչի արդյունքում 2006 թվականին ստեղծվեց «Shopify»-ը։

2014 թվականի նոյեմբերին *«[[The Globe and Mail]]»* ամսագիրը Թոբի Լյութկեին անվանել «Տարվա լավագույն գլխավոր գործադիր տնօրեն»։

2019 թվականին Թոբին 1,000,001 ԱՄՆ դոլլար է նվիրաբերել «Team Trees» բնապահպանական միջոցառմանը, որը 2019 թվականի դեկտեմբերի 31-ի դրությամբ պահպանում է ամենախոշոր նվիրաբերության կարգավիճակը։

## Ծանոթագրություններ

Կատեգորիա:Կանադացի ձեռներեցներ
Կատեգորիա:Կանադացի միլիարդատերեր
Ջուլ (Նախիջևան)

**Ջուլ**, նախկին հայկական գյուղ Երևանի նահանգի Նախիջևանի գավառում։ Տեղակայված է եղել Նախիջևան քաղաքից հյուսիս-արևելք։ Համաձայն 1865 թվականին հրատարակված «Ռուսասկան կայսրության աշխարհագրական-վիճակագրական բառարանի»՝ գյուղում եղել է հայկական կիսաավերված եկեղեցի, որը կառուցված է եղել շուրջ 200 կիսավեր տների միջև։ 1833 թվականին հրատարակված «Նախիջևանի գավառի վիճակագրական նկարագրի» համաձայն՝ գյուղի մոտ եղել է կաղնու պուրակ։ Համաձայն 1908 թվականին հրատարակված «Կովկասյան օրացույցի»՝ գյուղում ապրել են 1222 թաթարներ։

## Ծանոթագրություններ

Կատեգորիա:Նախիջևանի պատմություն
Կոնստանտին Վնուկով

**Կոնստանտին Վնուկով** (, ), խորհրդային և ռուս դիվանագետ, Արտակարգ և լիազոր դեսպան (2011)։

## Կենսագրություն
1973 թվականին ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտի միջազգային լրագրության ֆակուլտետը, պատմական գիտությունների թեկնածու։ Տիրապետում է չինարեն և անգլերեն լեզուներին։

1973 թվականից տարբեր պաշտոններում աշխատել է ԽՍՀՄ և Ռուսաստանի ԱԳՆ կենտրոնական ապարատում և արտասահմանում դիվանագիտական ներկայացուցչություններում։

* 1974-1985 թվականներին եղել Է ՉԺՀ-ում ԽՍՀՄ դեսպանության կցորդ, երրորդ, ապա երկրորդ քարտուղար
* 1991-1995 թվականներին եղել Է ՉԺՀ-ում Ռուսաստանի Դաշնության դեսպանության խորհրդական
* 1995-1998 թվականներին եղել է Ռուսաստանի ԱԳՆ Ասիայի առաջին դեպարտամենտի Չինաստանի բաժնի պետ
* 1998-2003 թվականներին ՉԺՀ-ում և Մակաոյում Ռուսաստանի Դաշնության գլխավոր հյուպատոս
* 2003-2009 թվականներին եղել է Ռուսաստանի Դաշնության արտաքին գործերի նախարարության Ասիայի առաջին դեպարտամենտի տնօրեն
* 2007 թվականի մարտի 27-ից Ռուսաստանի ցուցահանդեսի նախապատրաստման և Ռուսաստանի Դաշնության մասնակցության ապահովման կազմակերպչական կոմիտեի անդամ է «Էքսպո-2010» համաշխարհային ունիվերսալ ցուցահանդեսին, որն անցկացվում է 2010 թվականի մայիսի 1-ից մինչև հոկտեմբերի 31-ը Շանհայում (Չինաստանի Ժողովրդական Հանրապետություն)։
* 2009 թվականի հուլիսի 17-26-ը Կորեայի Հանրապետությունում Ռուսաստանի Դաշնության արտակարգ և լիազոր դեսպան։

2014 թվականի դեկտեմբերի 26-ից՝ Վիետնամում Ռուսաստանի Դաշնության արտակարգ և լիազոր դեսպան։

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշան (2008 թվականի օգոստոսի 25)՝ Չինաստանում Ռուսաստանի տարվա նախապատրաստման և անցկացման գործում ունեցած մեծ ավանդի և Ռուսաստանում Չինաստանի տարվա համար։
* Բարեկամության շքանշան (2015 թվականի նոյեմբերի 21)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։

## Դիվանագիտական աստիճան
* 2-րդ դասի արտակարգ և լիազոր դեսպանորդ (2001 թվականի հունվարի 31)
* 1-ին դասի արտակարգ և լիազոր դեսպանորդ (2006 թվականի փետրվարի 14)
* Արտակարգ և լիազոր դեսպան (2011 թվականի հուլիսի 25)

## Ծանոթագրություններ

## Արտաքին հղումներ
* Կենսագրությունը biografija.ru կայքում

Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Դիվանագետներ այբբենական կարգով
Կատեգորիա:Խորհրդային դիվանագետներ
Կատեգորիա:Պատմական գիտությունների թեկնածուներ
Կատեգորիա:Ռուս դիվանագետներ
Ռաջա Մեզյան

**Ռաջա Մեզյան** ( ), ալժիրցի երգչուհի, երգերի հեղինակ, իրավաբան և քաղաքացիական ակտիվիստ։

## Կենսագրություն
Ռաջան ծնվել է 1988 թվականին Ալժիրի հյուսիս-արևմուտքում գտնվող Թլեմսեն նահանգի Մաղնիա քաղաքում։ Իր հայրը՝ Ահմեդ Մեզյանն, ով քոլեջում բնագիտության պրոֆեսոր էր, մահացել է սրտի հիվանդությունից, երբ Ռաջան ութ տարեկան էր։ Հաղորդակցվել է երաժշտությանը և թատրոնին սկաուտական շարժման միջոցով, 14 տարեկանում թողարկելով իր առաջին ալբոմը՝ մանկական երգերի հավաքածուն։

2007 թվականին, երբ նա Աբու Բեքր Բելքադի համալսարանի իրավագիտության ֆակուլտետի ուսանող էր, մասնակցել է Alhane wa chabab տաղանդների շոուին, հասնելով եզրափակչին։ Ալժիրում տիրող ռեժիմը քննադատող երկու ալբոմ թողարկելուց հետո, 2013 թվականին Ռաջան փորձել է նկարահանվել գեղարվեստական ֆիլմում, որի համար գրել է սցենարը և երաժշտությունը։ Չունենալով հնարավորություն ֆինանսավորելու նախագիծը, որոշել է ամբողջությամբ նվիրվել իրավաբանական գործունեությանը։ Այնուամենայնիվ, Ալժիր քաղաքի բատոնիեն (փաստաբանական պալատի նախագահը) առանց որևէ պատճառաբանության մերժել է Ռաջաի՝ փաստաբանական արտոնագիր ստանալու դիմումը։

Չհասնելով որևէ հաջողության ոչ արվեստի, ոչ էլ իրավաբանության ոլորտում, 2015 թվականին Ռաջան տեղափոխվում է Չեխիա, որտեղ նա գտել է արտիստական կարիերան օժանդակող միջավայր։

2019 թվականի հոկտեմբերին Մեզյանն ընդգրկվել է ԲիԲիՍիի տարվա 100 ամենաազդեցիկ կանանց ցանկի մեջ։

Երգչուհի Ռաջա Մեզյանի Allo le Système! երաժշտական տեսահոլովակը Յություբում հավաքել է ավելի քան 35 միլիոն դիտում։ Իր հակակառավարական երգերի պատճառով, որոնց մեջ նա անդրադառնում է հասարակական անարդարությանը, հաստատված կոռուպցիային և անհավասարությանը, իրեն ստիպել են լքել Ալժիրը։

Այժմ Պրահայում բնակվող, նա Ալժիրում 2019 թվականի բողոքների ձայնական աջակիցն է, որոնց ընթացքում տասնյակ հազարավոր երիտասարդներ դուրս են եկել փողոցներ՝ փոփոխությունների կոչերով։

## Ծանոթագրություններ

## Արտաքին հղումներ
*Ռաջա Մեզյան պաշտոնական կայք 

Կատեգորիա:21-րդ դարի երգչուհիներ
Կատեգորիա:BBC 100 կին
Կատեգորիա:Ալժիրցի երաժիշտներ
Կատեգորիա:Ալժիրցի երգչուհիներ
Կատեգորիա:Ալժիրցի իրավաբաններ
Կատեգորիա:Կին ակտիվիստներ
Կատեգորիա:Կին իրավաբաններ
Ալյասկայի որոնումներում (հեռուստասերիալ)

«**Ալյասկայի որոնումներում**» (), ամերիկյան դեռահասական դրամատիկական մինի սերիալ, որը հիմնված է Ջոն Գրինի համանուն վեպի վրա։

Հեռուստասերիալի պրեմիերան կայացել է 2019 թվականի հոկտեմբերի 18-ին։

## Սյուժե
Սերիալի սյուժեն պտտվում է դեռահաս Մայլզ Հոլթերի շուրջ, որը սովորում է գիշերօթիկ դպրոցում և հետաքրքրվում է հայտնի անձանց՝ մահից առաջ ասած խոսքերով։ Այնտեղ նա սիրահարվում է Ալյասկա Յանգին և գտնում հավատարիմ ընկերների խումբ, մինչև որ անսպասելի ողբերգությունը Մայլզին և նրա մտերիմ ընկերներին ստիպում է խորհել կյանքի և մահվան մասին։

## Դերերում
### Գլխավոր դերեր
* Չառլի Փլամեր՝ Մայլզ «Տոլստյաչոկ» Հոլթեր, Ֆլորիդայի Օռլանդո քաղաքի Կալվեր Կրիկի ավագ դպրոցի նոր աշակերտ։
* Քրիստին Ֆրոսեթ՝ Ալյասկա Յանգ, աղջիկ, որը սիրահարվում է Մայլզին, երբ հաճախում է Կալվեր Կրիկի դպրոց։
* Անաբել Հոլոուեյ՝ Ալյասկա Յանգը մանուկ հասակում։
* Դենի Լավ՝ Չիպ «Գնդապետ» Մարտին, Մայլզի հարևանը և ընկերը։
* Ջեյ Լի՝ Տակումի Հիկոհիտո, Գնդապետի և Ալյասկայի ընկերը։
* Սոֆյա Վասիլևա՝ Լառա Բութերսկայա, աղջիկ, որի հետ Ալյասկան ժամադրություն է կազմակերպել Մայլզի հետ։
* Լանդրի Բենդեր՝ Սառա, Չիպի նախկին ընկերուհին։
* Յուրայա Շելթոն՝ Լոնգվել Չեյզ, հարուստ երեխաներից մեկը, «Weekday Warriors» խմբի անդամ։
* Ջորդան Քոնոր՝ Քևին, «Weekday Warriors» խմբի անդամ։
* Թիմոթի Ս. Սայմոնս՝ պարոն «Օրել» Սթարնս, Կալվերի ավագ դպրոցի տնօրեն։
* Ռոն Սեֆաս Ջոնս՝ բժիշկ Հայդ, Կալվերի ավագ դպրոցի տարեց ուսուցիչ։

### Երկրորդական կերպարներ
* Մեգ Ռայթ՝ Մարիա, Ալյասկայի նախկին հարևանուհին և ընկերուհին։
* Լյուսի Ֆաուստ՝ տիկին Օ’Մելլի, Կալվեր Կրիկի դպրոցի ֆրանսերենի ուսուցիչ։
* Հենրի Զագա՝ Ջեյք, Ալյասկայի նախկին ընկերը։
* Դենին Թայլեր՝ Դոլորես Մարտին, Չիպի միայնակ մայրը։

### Հրավիրված դերեր
* Բրենդոն Սթենլի՝ Փոլ, Մարիայի ընկերը։
* Ռեյչել Մեթյուզ՝ Ֆիոնա, Ջեյքի ընկերուհին։

## Դրվագներ

## Քննադատություն
Ընդհանուր առմամբ, հեռուստասերիալը կինոքննադատների կողմից ստացել է դրական արձագանքներ։ «Rotten Tomatoes» կայքում ֆիլմը գնահատվում է 90%՝ հիմնվելով 20 գրախոսությունների վրա, 10-ից միջին գնահատականը կազմել է 8,43։ «Metacritic» կայքում ֆիլմը 100-ից վաստակել է 74 միավոր՝ ըստ քննադատների 8 գրախոսությունների, որը համապատասխանում է «ընդհանուր առմամբ, դրական արձագանքներ» կարգավիճակին։

## Տես նաև
* Ալյասկայի որոնումներում

## Ծանոթագրություններ

Կատեգորիա:2010-ականների հեռուստասերիալներ
Կատեգորիա:2019 հեռուստասերիալներ
Կատեգորիա:Hulu-ի բնօրինակ ծրագրեր
Կատեգորիա:Ամերիկյան հեռուստասերիալներ
Կատեգորիա:Ամերիկյան վեպերի էկրանավորումներ
Կատեգորիա:Անգլերեն հեռուստասերիալներ
Կատեգորիա:Դրամա հեռուստասերիալներ
Կատեգորիա:Ռոմանտիկ հեռուստասերիալներ
Կարա Հորգան

**Կարա Հորգան** (, ), թատրոնի, կինոյի և հեռուստատեսության բրիտանացի դերասանուհի։ Նրան առավել հայտնիություն են բերել «Զոլավոր գիշերազգեստով տղան» և «Ստալինի մահը» ֆիլմերում խաղացած դերերը։

## Կենսագրություն
Կարա Հորգանը սովորել է Լոնդոնի դրամատիկական կենտրոնում։ Նկարահանվել է ՄաքԴոնալդսի, «Rightmove»-ի և «Spec Savers»-ի գովազդներում։

Կինոյում առաջնելույթել է 2004 թվականին «Ազատամիտը» ֆիլմում էպիզոդիկ դերի շնորհիվ։ Առաջին նշանավոր դերը «Զոլավոր գիշերազգեստով տղան» ֆիլմում խաղացած Մարիայի դերն է։ Այդ ժամանակից ի վեր նկարահանվել է ավելի քան 30 ֆիլմում և հեռուստասերիալում։

2008 թվականից ի վեր խաղացել է նաև Ազգային արքունական թատրոնի, «Բրիսթոլ Օլդ Վիկ» թատրոնի թատերական բեմադրություններում։ Նրա առաջին դերը եղել է «Գեյթ» թատրոնի «Գեդդա» ներկայացման մեջ։

2016 թվականին նկարահանվել է «Years & Years» խմբի «Desire» տեսահոլովակում։

2017 թվականին «Ստալինի մահը» ֆիլմում խաղացել է Լիդիա Տիմաշուկի դերը։

## Ֆիլմագրություն

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Ապրող անձինք
Կատեգորիա:Բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Դերասանուհիներ այբբենական կարգով
Կատեգորիա:Թատրոնի դերասանուհիներ
Քսենիա Դելի

**Քսենիա Դելի** (, ), մոլդովացի ֆոտոմոդել, որը տեղափոխվել է ԱՄՆ ապրելու և աշխատելու նպատակով։

## Կենսագրություն
Քսենիան հայտնվել Է ԱՄՆ-ում Work and Travel-ի ուսանողների համար նախատեսված ծրագրով։

Քսենիան դարձել է մոդել 18 տարեկան հասակում։ Ներկայումս աղջիկը պայմանագիր է կնքել «Elite Model Management» գործակալության հետ Լոս Անջելեսում և Մայամիում։

2012 թվականին Քսենիա հայտնվել Է Playboy-ի շապիկին Բրունո Մարսի ընկերությունում։ Նաև մասնակցել է «Frederick' s of Hollywood»-ի ֆոտոսեսիային, որը հայտնի է ԱՄՆ-ում կանանց ներքնազգեստի ապրանքանիշով։ Նկարվել է FHM, GQ, Sports Illustrated, Vogue, Harper's Bazaar, Maxim ամսագրերի համար։ Աշխատել է Victoria's Secret, Beach Bunny, Buffalo, Guess բրենդերի հետ։
 
Նկարահանվել է Քելվին Հարիսի «Thinking About You ft. Ayah Marar» երգի տեսահոլովակում։

Իսկ 2015 թվականին նկարահանվել է Ջասթին Բիբերի «What Do You Mean» տեսահոլովակում։

## Անձնական կյանք
2016 թվականի հունիսի 4-ից ամուսնացած է եգիպտացի միլիարդատեր Օսամա Ֆաթի Ռաբահա ալ Շարիֆի հետ, որը «Ամիրալ» ընկերության սեփականատերն է։ Շքեղ հարսանեկան հանդիսությունն անցկացվել է հունական Սանտորինի կղզում։ Ամուսիններն ունեն դուստր` Անաստասիա ալ Շարիֆ (ծնվել է 2018 թվականի օգոստոսին)։

## Ծանոթագրություններ

## Արտաքին հղումներ
* Քսենիա Դելին Fashion Model Directory-ում

Կատեգորիա:Ֆոտոմոդելներ
Սրբոց Առաքելոց եկեղեցի (Շենգավիթ)

**Սրբոց Առաքելոց եկեղեցի**, կրոնական կառույց Երևանի Շենգավիթ վարչական շրջանի Վերին Շենգավիթ թաղամասում։ Պատկանում է Արարատյան հայրապետական թեմին։ Օծվել է 2019 թ․ նոյեմբերի 30-ին՝ Սուրբ Թադեոս և Սուրբ Բարդուղիմեոս առաքյալնների տոնի օրը, Արարատյան հայրապետական թեմի առաջնորդական փոխանորդ, Գերաշնորհ Տ․ Նավասարդ արքեպիսկոպոս Նավասարդ արքեպիսկոպոս Կճոյանի ձեռամբ։ Եկեղեցին սկզբնական շրջանում անվանակոչվել է Սուրբ Թադեոս և Սուրբ Բարդուղիմեոս առաքյալների հիշատակին, իսկ հետագայում վերափոխվել և անվանակոչվել է Սրբոց Առաքելոց։

Եկեղեցին կառուցվել է 3 ամսվա ընթացքում։ Եկեղեցին կառուցվել է բնակիչների և բարերար Աղվան Ավագյանի նախաձեռնությամբ ու հովանավորությամբ։

## Ճարտարապետություն
Կառուցված է կարմիր տուֆից։ Ճարտարապետը Հակոբ Բաբախանյանն է։ Ս․ Առաքելոց Եկեղեցին կենտրոնագմբեթ, խաչաձև հիմքով կառույց է, որին 2020 թ.-ին ավելացել է նաև գավիթ։
մինի|Վերին Շենգավիթի Սրբոց Առաքելոց եկեղեցու խաչքար
Եկեղեցու բակը զարդարում է խաչքարերի պուրակ-ճեմուղին, որտեղ համայնքի ու բարերաների ջանքերով տեղադրվել են բազմաթիվ խաչքարեր։ 

Եկեղեցու ճարտարապետական համալիրի մեջ են մտնում խաչքարների պուրակը, հանգստի գոտին, մոմավառության սրահը։

## Ծանոթագրություններ

## Արտաքին հղումներ
*Վերին Շենգավիթի Սրբոց Առաքելոց եկեղեցի

Կատեգորիա:2019 հիմնադրումներ Երևանում
Կատեգորիա:21-րդ դարի հայկական վանքեր և եկեղեցիներ
Կատեգորիա:Արարատյան Հայրապետական թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Երևանի հայկական վանքեր և եկեղեցիներ
Հեթի Կարաուեյ

**Հեթի Կարաուեյ** (ամբողջական անունը՝ **Հեթի Օֆելյա Ուայաթ Կարաուեյ,** , ), ամերիկացի քաղաքական գործիչ, 1931 թվականից 1945 թվականը Արկանզաս նահանգից ԱՄՆ սենատոր։

ԱՄՆ Սենատում դեմոկրատորեն ընտրված առաջին կինը։

## Կենսագրություն
200px|մինի|ձախից|Հեթի Կարաուեյը 1914 թվականին
### Վաղ տարիներ
Հեթի Ուայաթը ծնվել է Թենեսի նահանգի Համֆրիս շրջանի Բեյքերսվիլ գյուղում։ Եղել է Լյուսի Միլդրեդ Բերչի և ֆերմեր և խանութպան Ուիլյամ Քերոլ Ուայաթի դուստրը։ Երբ նա չորս տարեկան էր, ընտանիքը տեղափոխվել է Աուգսբուրգ, որտեղ նա ընդունվել է Էբենեզերի քոլեջ։ Կարճ ժամանակ անց նա տեղափոխվել է մեկ այլ ուսումնական հաստատություն՝ Դիքսոնի միջնակարգ քոլեջ։ Այնտեղ, 1896 թվականին Ուայաթը ստացել է արվեստի բակալավրի աստիճան։

Մի քանի տարի աշխատել է որպես ուսուցիչ։ 1902 թվականին ամուսնացել է Թադեուս Կարաուեյի հետ, ում հետ ծանոթացել է դեռ ուսանողական տարիներին։ Զույգն ուներ երեք երեխա՝ Փոլ, Ֆորեստ և Ռոբերտ (Փոլ և Ֆորեստ հետագայում դարձան Միացյալ Նահանգների բանակի գեներալներ)։ Ամուսինները հաստատվել են Արկանզաս նահանգի Ջոնսբորոյում, որտեղ Թադեուսը Իրավաբանական պրակտիկա է հիմնել։ Հեթին հոգ էր տանում երեխաների մասին, խնամում էր տնային տնտեսությանը և օգնում ընտանեկան բամբակյա ֆերմային։

### Քաղաքական գործունեություն
#### Քաղաքական կարիերայի սկիզբ
Նրա ամուսինը Ներկայացուցիչների պալատ է ընտրվել 1912 թվականին և այնտեղ ծառայել մինչև 1921 թվականը, քանի դեռ չի դարձել ԱՄՆ-ի սենատոր։ Թեև նա հետաքրքրություն է ցուցաբերել ամուսնու քաղաքական կարիերայի նկատմամբ, նա խուսափել է հասարակական գործունեությունից, մասնավորապես, չի մասնակցել կանանց ընտրական իրավունքի համար պայքարին։

Թադեուսը մահացել է 1931 թվականին՝ զբաղեցնելով սենատորի պաշտոն։ Արկանզասի նահանգապետ Հարվի Փարնելը, իր լիազորությունների ուժով, իր ամուսնու փոխարեն Սենատում նշանակել է Հեթիին՝ նրա ժամկետն ավարտելու համար։ Կարաուեյը պաշտոնը ստանձնել է 1931 թվականի նոյեմբերի 13-ին։

#### ԱՄՆ սենատոր
աջից|մինի|Հեթի Կարաուեյը Մորիս Շեփարդի հետ, 1937 թվական

Երբ փոխնախագահ Չարլզ Կուրտիսը առաջարկել է Հեթի Քարաուեյին նախագահել Սենատի կոմիտեներից մեկում, նա հայտարարել է, որ առաջադրվելու է երկրորդ ժամկետով։

1932 թվականին Սենատի ընտրություններում նա վստահ հաղթանակ է տարել՝ հավաքելով 31 133 ձայն (ընդհանուր թվի 91,62 %-ը)՝ դառնալով ԱՄՆ-ի Սենատում դեմոկրատորեն ընտրված առաջին կինը (առաջին կինը, որը ծառայում էր այնտեղ՝ Ռեբեկա Ֆելթոնը, չի մասնակցել ընտրություններին)։ 1938 թվականի ընտրություններում Կարաուեյը հաղթել է իր մրցակցին՝ Ջոն Մաքելանին, ստանալով 122 883 ձայն (89,58 %) և վերընտրվել սենատորի պաշտոնում։ 1944 թվականին նա կրկին առաջադրվել էր, սակայն պարտություն էր կրել փրայմերիզում։

### Վերջին տարիներ
1945 թվականի հունվարի 3-ին Սենատից հեռանալուց հետո Կարաուեյը շարունակել է քաղաքական գործունեությունը։ 1945 թվականից մինչև 1946 թվականը նա ծառայել է Միացյալ Նահանգների աշխատողների փոխհատուցման հանձնաժողովում։ 1946 թվականից մինչև մահ աշխատել է աշխատողների վարձատրության Վերաքննիչ խորհրդում։ Մահացել է ինսուլտից 1950 թվականի դեկտեմբերի 21-ին, Վիրջինիայում։

## Ծանոթագրություններ

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի մանկավարժներ
Կատեգորիա:Կաթվածից մահացածներ
Ալտեպլազա

**Ալտեպլազան (հ-ՊԱ),** թրոմբոլիտիկ դեղորայք է, որը կիրառվում է ST բարձրացումով սրտամկանի ինֆարկտի, արյան ցածր ճնշման հետ ասոցացված թոքային զարկերակի թրոմբոէմբոլիայի, սուր իշեմիկ ինսուլտի և կենտրոնական երակային մուտքի սարքավորման խցանման դեպքերում։ Այն ներմուծվում է օրգանիզմ ներերակային կամ ներզարկերակային ներարկման ճանապարհով։

Այս դեղամիջոցի հաճախակի բարդություններ են համարվում արյունահոսությունները՝ հատկապես ներգանգային և աղեստամոքսային արյունահոսությունները։ Խորհուրդ չի տրվում օգտագործել գենտամիցինի նկատմամբ ալերգիկ մարդկանց կողմից։ Հղիների համար անվտանգությունը դեռևս վերջնականորեն պարզ չէ։ Սակայն որոշ հետազոտություններ խոսում են անվտանգության մասին։ Ալտեպլազան հյուսվածքային պլազմինոգենի ակտիվատորի (հ-ՊԱ) գործարանային արտադրությունն է։ Այն աշխատում է թրոմբի մեջ պլազմինոգենը վերածելով պլազմինի, այդպիսով քայքայելով այն։

Բժշկական նպատակներով օգտագործման համար ալտեպլազան հաստատվել է 1987 թվականին ԱՄՆ-ում։ Այն ներառված է Առողջապահության համաշխարհային կազմակերպության անհրաժեշտ դեղերի ցանկում, որը ներառում է առավել անվտանգ և արդյունավետ դեղերը, որոնք անհրաժեշտ են առողջապահության համակարգում։ Միացյալ Թագավորություններում ալտեպլազայով բուժումը 2018 թվականի դրությամբ արժե մոտ 864 բրիտանական ֆունտ, իսկ ԱՄՆ-ում՝ 9,197 ամերիկյան դոլար՝ 2019 թվականի դրությամբ։ 2018 թվականի նոյեմբերի 23-ին ՀՀ առողջապահության նախարարի կողմից ստորագրված հրամանով 2019 թվականի փետրվարի 1-ից ալտեպլազայով բուժումը, ինչպես նաև մեխանիկական թրոմբէկտոմիան, իրականացվում են անվճար։

## Կիրառություն
Ալտեպլազան հիմնականում կիրառվում է սուր իշեմիկ կաթվածի, սրտամկանի ինֆարկտի և զանգվածային թոքային էմբոլիայի ժամանակ։ Հայաստանում այն ակտիվորեն կիրառվում է մի շարք բժշկական կենտրոններում սուր կաթվածի բուժման նպատակով։

## Ազդեցության մեխանիզմ
Ալտեպլազան սպիտակուց քայքայող ֆերմենտ է (պրոտեազա), որը օգնում է ֆիբրինին պլազմինոգենը փոխակերպել պլազմինի։ Արյան շրջանառության հունում, երբ ալտեպլազան հանդիպում է թրոմբում գտնվող ֆիբրինին, սկսվում է քիմիական փոխակերպումների շարք և արդյունքում թրոմբոլիզ (թրոմբի քայքայում)։

## Ծանոթագրություններ

## Արտաքին հղումներ
*Drug Information from the NIH

Կատեգորիա:Առողջապահության Համաշխարհային Կազմակերպության անհրաժեշտ դեղեր
Կատեգորիա:Դեղեր
Կատեգորիա:Կաթված
Կատեգորիա:Նյարդաբանություն
Միթրոբարզանես Ա

**Մորֆիլիգ (Մեհրուժան) Երվանդական** կամ **Միթրոբարզանես Ա** (, ), Ծոփք-Կոմմագենեի թագավորության ինքնակալ արքա Երվանդունիների շառավղից (ամենայն հավանականությամբ), որը կառավարել է մ․թ․ա․ 150 թվականի շրջակայքում։

Մեզ հասած գրավոր հիշատակությունները հավաստում են, որ Միթրոբարզանեսը տասնամյակ տևած դադարից հետո հաջորդել է Ծոփքի թագավորության հիմնադիր Զարեհին՝ Մեծ Հայքի թագավոր Արտաշես Բարեպաշտի դաշնակցին։

## Կենսագրություն
Զարեհի մահից հետո Արտաշես Ա Բարեպաշտը ցանկանում էր ամեն կերպ Ծոփքը (հայտնի է որպես «Չորրորդ Հայք») կցել Հայաստանին, քանզի վերջինիս միավորիչ գործունեության հետևանքով Արտաշեսյանների թագավորության դրոշի ներքո էին միավորվել Մեծ Հայքի գրեթե բոլոր նահանգները։ Այս իրադարձությունների մասին գրել է հռոմեացի պատմիչ Պոլիբիոսը իր «Ընդհանուր պատմություն» աշխատության շրջանակներում։ Նա նաև նշում է, որ Կապադովկիայի թագավոր Արիարաթես V-ը հրաժարվում է տեղի տալ Արտաշես Ա-ի հավակնություններին, որն ուղղված էր Ծոփքում Միթրոբարզանես Երվանդականի դիրքերի խարխլմանն ու թագավորության անեքսիային։

Այնուամենայնիվ, այս իրադարձությունը առաջացնում է ժամանակաշրջանային անհամատեղելիություն, քանի որ ընդունված է համարել, որ Արտաշես Ա Բարեպաշտը կառավարել է մ․թ․ա․ 189-160 թվականներին։

Պոլիբիոսը իր «Ընդհանուր պատմություն» աշխատության XXXI գրքի 2-րդ գլխում գրել է հետևյալը․
Ժամանակակից պատմագիտության մեծ ընդունված է Միթրոբարզանեսին նույնացնել Ծոփքի թագավոր Մորփիլիգի հետ։ Վերջինիս մասին սկզբնաղբյուրային հիշատակությունները բացակայում են, մինչդեռ մեզ են հասել «Մորֆիլիգ, Զարեհի որդի» մակագրությամբ բազմաթիվ տետրադրախմաներ։ Այդ մետաղադրամների դիմերեսին առկա է «Մորֆիլիգ, Զարեհի որդի» գրությունը, իսկ դարձերեսին՝ Անահիտ աստվածուհին՝ ծաղիկներով։

## Ծանոթագրություններ

Կատեգորիա:Ծոփքի արքաներ
Call Me When You’re Sober

«**Call Me When You’re Sober**» (), երգ, որը գրել են Էմի Լին և Թերրի Բալզամոն «Evanescence» խմբի համար։ Այն թողարկվել է 2006 թվականի սեպտեմբերի 25-ին որպես ստուդիական երկրորդ ալբոմի՝ «The Open Door»-ի առաջին սինգլ։ Այն պաշտոնապես ռադիոյի ռոտացիային ավելացվել է 2006 թվականի օգոստոսի 7-ին, բայց տարածվել է դեռևս հուլիսի 30-ին՝ ռադիոկայաններին ստիպելով սկսել այն ավելի վաղ նվագել։

## Ավստրալիական և նորզելանդական տարբերակ
Ավստրալիայում և Նոր Զելանդիայում «Call Me When you’re Sober»-ի առաջին թողարկման ժամանակ մի շարք սխալներ է թույլ տրվել, այդ թվում՝ երգի և խմբի անվանումներում։ Այդ նույն դժբախտությանը չի շրջանցել նաև հենց «The Open Door» ալբոմը, որտեղ բուկլետում սխալ է թույլ տրվել «Weight of the World» երգի տեքստում։ Սինգլը վերաթողարկվել է շտկված տարբերակով, սակայն որոշ խանութներ որոշել են վաճառել նաև հին տարբերակները նույնպես։

## Երգի մասին
Երգի թողարկումից հետո Շոն Մորգանը հայտարարել է, որ գնում է ռեաբիլիտացիայի։ Երգը պատմում է, որ նա իր կործանարար սովորությունները վեր է դասում Էմիից, և Էմին դա գիտակցելուց հետո որոշում է խզել հարաբերությունները։

Էմի Լին երգի մասին ասել է. 

## Ստեղծագործությունների ցանկ
* **CD (բրիտանական տարբերակի համար երկու CD)** Թողարկվել է 2006 թվականի սեպտեմբերին
*CD 1:*

*CD 2:*

* **Վինիլ (Մեծ Բրիտանիայի համար սահմանափակ տպաքանակ վինիլային սկավառակում)** Թողարկվել է 2006 թվականի սեպտեմբերին

## Տեսահոլովակ
Տեսահոլովակը նկարահանել են 2006 թվականի հուլիսին։ «Call Me When You’re Sober» երգի տեսահոլովակի ռեժիսորը Մարկ Ուեբն է, որը «My Chemical Romance» խմբի «Helena» երգի և «Անհավանական Սարդ-մարդը» ֆիլմի ապագա ռեժիսորն է։ Դա Էմի Լիի՝ խմբի ամենասիրելի տեսահոլովակն է։ Ուեբը նաև խմբի վերջին սինգլի՝ «Good Enough»-ի պրոդյուսերն է։

Տեսահոլովակի սյուժեի հիմքում ընկած է Կարմիր գլխարկի մասին հեքիաթը, գայլի դերում խաղում է սկսնակ դերասան Օլիվեր Գուդվիլը։ Ամբողջ տեսանյութի ընթացքում Գայլը փորձում է հրապուրել Կարմիր գլխարկին (այսինքն՝ Էմիին), բայց վերջում աղջիկը նրան հակահարված է տալիս։ Գայլերի հետ տեսարանի նկարահանումների ժամանակ մի գայլ նկարահանվել է հենց տեսախցիկի առաջ։ Էմիի մոտ նաև սկսվել է գայլի բրդի հանդեպ ալերգիա, սակայն նա հաղթահարել է այն։

Տեսահոլովակում նկարահանվել են Էմի Լին, Թերրի Բալզամոն, Ջոն Լեքոմպտը, Ռոքքի Գրեյը։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* Խմբի պաշտոնական կայք
* Խմբի տեսահոլովակները պաշտոնական կայքում

Կատեգորիա:2000-ականներ երաժշտությունում
Կատեգորիա:2006 երգեր
Կատեգորիա:2006 սինգլներ
Կատեգորիա:Evanescence
Կատեգորիա:Evanescence խմբի երգեր
Կատեգորիա:Երգեր այբբենական կարգով
Կատեգորիա:Ռոք երգեր
Սեմ Մենդես

**Սեմուել Ալեքսանդր (Սեմ) Մենդես** (, ), կինոյի և թատրոնի անգլիացի ռեժիսոր, պրոդյուսեր և դրամատուրգ։ «Լավագույն ռեժիսոր» անվանակարգում արժանացել է «Օսկար» մրցանակի. համաշխարհային կինեմատոգրաֆիայի պատմության մեջ վեց ռեժիսորներից մեկն է, որ ստացել է այս մրցանակն առաջնելութային ֆիլմի համար։

## Կենսագրություն
Սեմ Մենդեսը ծնվել է 1965 թվականի օգոստոսի 1-ին Անգլիայի Բերքշիր կոմսության Ռեդինգ քաղաքում՝ բողոքական պորտուգալացու և հրեական ծագմամբ անգլուհու ընտանիքում։ Երբ Սեմը հինգ տարեկան էր, նրա ծնողներն ամուսնալուծվել են։

Սեմը սովորել է Քեմբրիջի համալսարանում, մասնակցել է Չիչեստերի թատերական փառատոնին։ Նրա ամենահայտնի թատերական բեմադրություններն են՝ «Կաբարե» մյուզիքլը, «Բալի այգին» Ջուդի Դենչի հետ, «Երկնագույն սենյակը» Նիկոլ Քիդմանի հետ, «Ընկերություն» մյուզիքլը։

1999 թվականին տեղի է ունեցել Սեմ Մենդեսի ռեժիսորական առաջնելույթը՝ «Գեղեցկություն ամերիկյան ձևով» ֆիլմը, որը ստացել է 5 «Օսկար», այդ թվում՝ լավագույն ռեժիսորի համար։

Ամուսնացած է եղել Քեյթ Ուինսլեթի հետ։ 2010 թվականի մարտին նրանք հայտարարել են իրենց բաժանման մասին։

2003 թվականին պրոդյուսերներ Կարո Նյուլինգի և Փիպա Հարիսի հետ հիմնել է ֆիլմերի, թատերական բեմադրությունների և հեռուստասերիալների արտադրությամբ զբաղվող «Neal Street Productions» ընկերությունը։

2012 թվականին բեմադրել է Միացյալ Թագավորության գաղտնի հետախուզական ծառայության հատուկ գործակալ Ջեյմս Բոնդի մասին 23-րդ ֆիլմը, որը ստացել է «Սքայֆոլ» անվանումը։ Ֆիլմը հաղթանակով անցել է Միացյալ Նահանգների կինոթատրոններում, քննադատները նշել են, որ «Սքայֆոլը» նրա ողջ պատմության ընթացքում Բոնդի լավագույն ֆիլմերից մեկն է։

## Անձնական կյանք
2003-2011 թվականներին ամուսնացած է եղել դերասանուհի Քեյթ Ուինսլեթի հետ, որից ունի որդի (2003)։ 2017 թվականից ամուսնացած է շեփորահար Էլիսոն Բոլսոմի հետ, նրանց դուստրը ծնվել է նույն տարում։

## Ֆիլմագրություն

## Ծանոթագրություններ

## Արտաքին հղումներ
* Դատարկություն, որը միշտ քեզ հետ է. «Փոփոխության ճանապարհը» ֆիլմի մասին
* Սեմ Մենդես. Հաջողակ ռեժիսորի 25 կանոն «Գեղեցկություն ամերիկյան ձևով» ֆիլմի ստեղծողից 

Կատեգորիա:21-րդ դարի անգլիացիներ
Կատեգորիա:21-րդ դարի կինոռեժիսորներ
Կատեգորիա:BAFTA մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի կինոպրոդյուսերներ
Կատեգորիա:Բրիտանացի գրողներ
Կատեգորիա:Բրիտանացի դրամատուրգներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի կինոռեժիսորներ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ
Կատեգորիա:Թատերական ռեժիսորներ այբբենական կարգով
Կատեգորիա:Լավագույն ռեժիսոր Օսկարի մրցանակակիրներ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Կինոռեժիսորներ այբբենական կարգով
Կատեգորիա:Ռեդինգ քաղաքում ծնվածներ
Կատեգորիա:Քեմբրիջի համալսարանի շրջանավարտներ
Բադի մեթոդ

thumb|Ռետինե բադը օգտագործվում է ծրագրավորողների կողմից կոդի դիտարկման համար
**Բադի մեթոդը**, ծրագրի կոդում սխալների հայտնաբերման՝ debug-ի, տեխնոլոգիա է։ Անվանումը հղվում է Պրագմատիկ ծրագրավորողը (The Pragmatic Programmer) գրքին, որում պատմվում է ծրագրավորողի մասին, որ պահում է ռետինե բադ և գտնում է ծրագրի սխալները բադին բացատրելով իր գրած կոդի բոլոր տողերը։

Այս տեխնիկան ունի այլ անվանումներ, որոնցում բադը փոխարինվում է ուրիշ անշունչ առարկաներով։

Ծրագրավորողներից շատերը փորձ են ունեցել բացատրել խնդիրը մեկ ուրիշին, հնարավոր է նույնիսկ մեկին, ով ոչինչ չգիտի ծրագրավորումից, և բացատրելու ընթացքում գտել են խնդրի լուծումը։ Նկարագրելով, թե ինչ է նախատեսվում ստանալ և դիտարկելով, թե իրականում ինչ է անում ծրագիրը, ակնհայտ են դառնում բոլոր անհամապատասխանությունները։

Ընդհանուր առմամբ, որևէ երևույթի բացատրությունը պարտադրում է դիտարկել այն տարբեր տեսանկյուններից և բերում է դրա ավելի խորը հասկանալուն։

Օգտագործելով անշունչ առարկա ծրագրավորողը կարող է կիրառել այս տեխնիկան առանց որևԷ մեկին խանգարելու։

## Հետաքրքիր փաստեր

2018 թվականի ապրիլի 1-ին Stack Exchange համակարգը ներկայացրեց նոր ֆունկցիա *Quack Overflow*։ Բադի նկարը հայտնվում էր կայքի աջ ներքևի մասում։ Բադի վրա սեղմելուց հետո բադը լսում է կայքի այցելուի խնդիրը և որոշ ժամանակ անց պատասխանում «կվակ» ձայն արձակելով։
Կայքի որոշ այցելուներ կարծել են, որ իրենց համակարգչում գործում է վնասակար ծրագիր մինչ իմանալը, որ կոճակը ապրիլի մեկի կատակ է։

## Ծանոթագրություններ

Կատեգորիա:Ծրագրավորում
Կատեգորիա:Հոգեբանություն
Կատեգորիա:Վրիպազերծում
Մեգլումին անտիմոնիատ

**Մեգլումին անտիմոնիատ**, դեղամիջոց, որն օգտագործվում է լեշմանիոզի բուժման համար։ Այն ներառում է լեշմանիոզի վիսցերալ, մաշկալորձաթաղանթային և մաշկային ձևերը։ Այն ներարկում են միջմկանային կամ ներմուծում են վարակված տեղում։

Կողմնակի ազդեցություններն են՝ ախորժակի կորուստ, սրտխառնոց, որովայնի ցավ, հազ, հոգնածության զգացողություն, մկանացավ, անկանոն սրտխփոց և երիկամի խնդիրներ։ Այն չպետք է օգտագործել սրտի, լյարդի կամ երիկամի լուրջ խնդիրներ ունեցող մարդկանց շրջանում։ Այն խորհուրդ չի տրվում օգտագործել կրծքով կերակրման ժամանակ։ Այն պատկանում է հնգավալենտ անտիմոնիալ դեղերի խմբին։

Մեգլումին անտիմոնիատը բժշկության մեջ սկսել է կիրառվել 1946 թվից։ Այն ներգրավված է Առողջապահության համաշխարհային կազմակերպության հիմնական դեղերի ցանկում, առողջապահական համակարգում ամենաարդյունավետ և ապահով դեղերի շարքում։ 2014 թվականի տվյալներով զարգացող աշխարհում մեկ սրվակի մեծածախ արժեքը մոտավոր 4.32 ԱՄՆ դոլար է։ Այն առկա է Հարավային Եվրոպայում և Լատինական Ամերիկայում, բայց ոչ Միացյալ Նահանգներում։

## Հասարակություն և մշակույթ
Այն արտադրվում է Ավենտիսի կողմից և Ֆրանսիայում վաճառվում է Glucantime (Գլուկանտիմ), իսկ Իտալիայում Glucantim անվան տակ։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Ծարիրի միացություններ
Գերկարճ (ֆլեշ) արձակ

***Գերկարճ (ֆլեշ) արձակ*** (“flash fiction” “կայծակնային գեղարվեստական գրականություն” ) ծայրահեղ կարճության գեղարվեստական գրական գործ է, որը դեռևս առաջարկում է կերպարի և սյուժեի զարգացում։ Գերկարճ գրական գործերը, որոնցից շատերը տարբերվում են բառերի քանակով, ներառում են վեց բառով պատմություն, 280-նիշ պատմություն կամ «թվիթթեր գրականություն» («twitterature» ) ; [3] «դրիբլ» կամ «մինիսագա», 50 բառ; «դրեբլ», հայտնի նաև որպես «միկրոարձակ», 100 բառ; «հանկարծակի արձակ», 750 բառ; «կայծակնային արձակ», 1000 բառ և «միկրո պատմություն»։
Որոշ գրականագետներ ենթադրում են, որ ֆլեշ արձակն ունի գրական եզակի որակ `ավելի մեծ պատմություն ակնարկելու կամ ենթադրելու իր ունակությամբ։

## Համացանց
Ինտերնետի հասանելիությունը բարձրացրեց գերկարճ (ֆլեշ) արձակի մասին  իրազեկվածությունը առցանց ամսագրերի օգնությամբ, որոնք ամբողջովին նվիրված են ոճին։ *SmokeLong Quarterly * ամսագիրը, որը հիմնադրվել է 2003 թվականին Դեյվ Քլեպպերի կողմից, "նվիրված է լավագույն ֆլեշ-արձակը համացանց բերելու ... անկախ այն բանի, թե այն գրված է լայն ճանաչում ունեցող հեղինակների կողմից կամ նրանց, ովքեր նոր են եկել ասպարեզ:" 
Մյուս առցանց ֆլեշ-արձակ ամսագրերի թվում են *Wigleaf*, *Flash Fiction Online* և *Flash Fiction Magazine* ամսագրերը։

Այս թեմայի վերաբերյալ CNN- ի հոդվածում հեղինակը նշել է, որ «Ինտերնետի կողմից առաջարկվող հաղորդակցության ժողովրդավարացումը դրական փոփոխություններ է մտցրել» ֆլեշ- արձակի հատուկ տարածքում և ուղղակիորեն ազդել է այդ ոճի լայն ճանաչությանը։ 
Ներկայումս այս գրական ձևը հանրաճանաչ է դարձել, և առցանց գրական ամսագրերի մեծ մասը այժմ հրապարակում է ֆլեշ-արձակ։ Օրինակ, 2017 թվականի ամռանից '' The New Yorker ամսագիրն սկսեց առցանց վարել ֆլեշ-գեղարվեստական պատմությունների շարք ամեն ամառ։

## Տես նաև
* Արձակ բանաստեղծություն

## Ծանոթագրություններ

Կատեգորիա:Գեղարվեստական գրականություն
Կատեգորիա:Գրական ժանրեր
Կատեգորիա:Գրական ստեղծագործություններ այբբենական կարգով
Կատեգորիա:Գրականագիտություն
Կատեգորիա:Գրականություն
Կատեգորիա:Գրքեր ըստ տեսակի
Սուրբ Աստվածածին եկեղեցի (Դիլիջան)

**Սուրբ Աստվածածին եկեղեցի**, Հայ առաքելական կառուցվող եկեղեցի Հայաստանի Տավուշի մարզի Դիլիջան քաղաքում՝ Աղստև գետի աջ ափին։ Եկեղեցու կառուցումն ընթացքի մեջ է։

Եկեղեցին կառուցվելում է Մայր Աթոռ Սուրբ Էջմիածնի, Դիլիջանի քաղաքապետարանի, «Հայաստանի զարգացման նախաձեռնություններ հիմնադրամի» և «Դիլիջանի զարգացման հիմնադրամի» համատեղ մասնակցությամբ։

Շինարությունը ֆինանսավորելում են Գագիկ Ադիբեկյանը, Մաքսիմ Աթայանցը, Ռուբեն Վարդանյանը և Արմեն Կարապետյանը։

## Ճարտարապետություն
Սուրբ Աստվածածին եկեղեցին լինելու է գմբեթավոր դահլիճ տիպի, երկու զանգակատներով, որոնք կառուցվելու են գմբեթի երկու կողմերում՝ երկթեք տանիքի վրա։ Եկեղեցին կառուցվելու է 4.5 մետր բարձրության հարթակի վրա։ Եկեղեցու ընդհանուր մակերեսը կազմելու է 550 մ2։ Նախագծի հեղինակն է ճարտարապետ Մաքսիմ Աթայանցը։

## Ծանոթագրություններ

Կատեգորիա:Դիլիջանի շենքեր և կառույցներ
Կատեգորիա:Տավուշի թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:21-րդ դարի հայկական վանքեր և եկեղեցիներ
Թինա Սմիթ

**Թինա Ֆլինթ Սմիթ** (, ), ամերիկացի քաղաքական գործիչ, 2015 թվականից Մինեսոտա նահանգի փոխնահանգապետ։ ԱՄՆ դեմոկրատական կուսակցության անդամ։

Սմիթը ծնվել է Նյու Մեքսիկո նահանգի Ալբուկերկե քաղաքում։ Մինչ քոլեջ ընդունվելը նա աշխատել է Պրադհո Բեյում Տրանսալյասկինի նավթամուղում։ Ավարտել է Սթենֆորդի համալսարանը քաղաքագիտության աստիճանով, ապա ստացել է Դարտմուտի քոլեջի բիզնեսի կառավարման մագիստրոսի աստիճան։

Սմիթը Մինեսոտա է տեղափոխվել 80-ական թվականներին General Mills ընկերությունում աշխատելու համար։ Ավելի ուշ նա հիմնել է սեփական մարքեթինգային ընկերությունը և զբաղեցրել Planned Parenthood կազմակերպության փոխնախագահի պաշտոնը Մինեսոտայում, Հյուսիսային Դակոտայում և Հարավային Դակոտայում։ 2006 թվականից մինչև 2010 թվականը Սմիթը զբաղեցրել է Մինեապոլիսի քաղաքապետ Ռ. Ռայբեքի վարչակազմի ղեկավարի պաշտոնը։

2011 թվականից Մինեսոտայի նահանգապետ Մարկ Դեյթոնի վարչակազմի ղեկավար։

2018 թվականի հունվարի 3-ին սենատոր Էլ Ֆրանկենի հրաժարականից հետո Դեյթոնի նահանգապետի նշանակմամբ Մինեսոտայից ԱՄՆ-ի սենատորի պաշտոնն ստանձնեց։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ֆեմինիստներ
Կատեգորիա:Սթենֆորդի համալսարանի շրջանավարտներ
Իսրայելի քաղաքների ցանկ

**Իրայելն** ունի 75 քաղաք, որոնք միավորված են 7 վարչական շրջաններում։ Իրայելի քաղաքային բնակչության խտությունն աշխարհում ամենամեծերից է, քաղաքում է բնակվում երկրի բնակչության մոտ 90%-ը։ Քաղաքի կարգավիճակը չի վկայում բնակության թվաքանակի մասին, թեև սովորաբար այդ կարգավիճակը տրվում է 20 000 և ավել բնակիչ ունեցող բնակավայրերին։

Իսրայելում կարելի է առանձնացնել երկու հստակ արտահայտված քաղաքային ագլոմերացիաներ․

* Գուշ Դան, որտեղ բնակվում է երկրի բնակչության մոտ մեկ երրորդը
* Հայֆա և Կրայոտ, որտեղ կենտրոնացած է երկրի բնակչության մոտ 7%-ը։

Ստորև ներկայացված են Իսրայելի կենտրոնական վիճակագրական բյուրոյի՝ 2010 թվականի հունիսի տվյալները։

## Իսրայելի քաղաքներ
Իսրայելի ներքին գործերի նախարարությունն ընդհանուր առմամբ 75 մունիցիպալիտետի շնորհել է քաղաքի կարգավիճակ, «ամենանոր» քաղաքն արաբական Կաֆր Կասեմն է (կարգավիճակը ստացել է 2008 թվականին)։

Իսրայելում կա 14 քաղաք, որոնց բնակչությունը կազմում է ավելի քան 100.000 մարդ, այդ թվում' Իսրայելի մայրաքաղաք Երուսաղեմը, որի բնակչությունը կազմում է ավելի քան 700.000 մարդ։

Ցանկը ներառում է չորս քաղաք, որոնք գտնվում են Հուդայի և Սամարիայի շրջանում (Հորդանան գետի արևմտյան ափին), որի վրա Իսրայելի ինքնիշխանությունը տարածված չէ։ Երուսաղեմի բնակչության թվաքանակը ներառում է Արևելյան Երուսաղեմը, որը բռնազավթվել է Իսրայելի կողմից 1967 թվականին պատերազմի հետևանքով և ներառված է Երուսաղեմի համայնքային սահմաններում 1980 թվականի «Երուսաղեմի մասին օրենքով», որը միջազգային հանրության ճանաչում չի ստացել։

## Վարչական միավորներ

## Ծանոթագրություններ

Կատեգորիա:Քաղաքների ցանկեր ըստ երկրի
Կատեգորիա:Իսրայելի քաղաքներ
Լիոր Աշքենազի

**Լիոր Աշքենազի** (, ), թատրոնի և հեռուստատեսության իսրայելացի դերասան։

## Կենսագրություն
Աշքենազին ծնվել է Թուրքիայից հայրենադարձված սեֆարդյան հրեաների ընտանիքում, որոնք Իսրայել են տեղափոխվել 1964 թվականին։ Մեծացել է Ռամատ Գանի Նևե Յեխոշուա շրջանում։ Հայրը՝ Շմուելը, աշխատել է տպագրիչ։ Մայրը՝ Վիկտորյան, եղել է տնային տնտեսուհի։ Տանը նրա ծնողները խոսել են լադինո լեզվով, որն ապագա դերասանի համար դարձել է մայրենի լեզու։ 16 տարեկան հասակում դպրոցում առկա խնդիրների ֆոնին տեղափոխվել է Ռեգավիմ կիբուց։

Իսրայելի պաշտպանության բանակում ժամկետային ծառայության ժամանակ Աշքենազին ծառայել է որպես պարաշյուտիստ-դեսանտավոր։

## Գործունեություն
Աշքենազին սովորել է 1950 թվականին Ռամատ Գանում հիմնադրված դերասանական վարպետության Բեյթ-Ցվի դպրոցում։ Նա Բեյթ Լեսին թատրոնի մի շարք ներկայացումներում խաղացել է գլխավոր դերեր, որի ռեժիսորը եղել է Բեյթ Ցվիի ուսուցիչներից Ցիպի Պինեսը։ Նա նաև հայտնվել է Թել Ավիվի Կամերի թատրոնի բեմում՝ չնայած Բեյթ Լեսին թատրոնը մնացել է նրա «տնային» թատրոնը։

1996 թվականին Ադիրի հետ նկարահանվել է «Ռևերս» հեռուստասերիալում, որի ռեժիսորներն են Շմուել Հայմովիչը և Էրիկ Ռոթշթեյնը։ 1999 թվականին Լիոր Աշքենազին խաղացել է իր առաջին գլխավոր դերը և, որպես աքսորաբնակ, հանդես եկել «Ճակատամարտ Թել Հայի մոտ» ֆիլմում։

## Անձնական կյանք
Աշքենազին ամուսնացած է եղել դերասանուհի Շիր Ֆարբերի հետ։ Ամուսնալուծությունից հետո հարաբերություններ է ունեցել գրող և սցենարիստ Սիգալ Ավինի հետ։ 2011 թվականի դեկտեմբերին ամուսնացել է պրոդյուսեր Մայա Ամսելի հետ։ 2012 թվականի օգոստոսին նրանք ունեցել են դուստր։

## Մրցանակներ
* Իսրայելական կինոակադեմիայի մրցանակ (2001)՝ «Լավագույն դերասան» «Ուշ հարսանիք» ֆիլմում։
* Իսրայելական կինոակադեմիայի մրցանակ (2011)՝ «Երկրորդական պլանի լավագույն դերասան» «Տողատակ» ֆիլմում։

## Ծանոթագրություններ

Կատեգորիա:Իսրայելացի դերասաններ
Կատեգորիա:Թատրոնի դերասաններ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Իսրայելի հրեաներ
Հրեական պատերազմը

**«Հրեական պատերազմը»** կամ **«Հուդայի պատերազմը»**, ամբողջական անվանմամբ՝ **«Փլավիոս Հովսեփոսի գիրքը՝  հռոմեացիների դեմ Հրեական պատերազմի պատմության մասին»** (), 1-ին դարի ազգությամբ հրեա հռոմեացի պատմաբան Հովսեփոս Փլավիոսի պատմագիտական աշխատությունը։ Այն Սթիվ Մեյսոնի կողմից նկարագրվել է որպես *«արևմտյան պատմագիտության ամենաազդեցիկ ոչ աստվածաշնչյան տեքսը»*։ Փլավիոսի աշխատությունը բաղկացած է յոթ փոխշաղկապված գրքերից։ Առաջին երկու գրքերում ներկայացված է Սելևկյան տիրակալ Անտիոքոս IV-ի կողմից Երուսաղեմի պաշարումից մինչև հրեա-հռոմեական առաջին պատերազմն ընկած ժամանակաշրջանի պատմությունը։ Հաջորդ հինգ գրքերը մանրակրկիտ կերպով ներկայացնում են Հրեական պատերազմը՝ Վեսպասիանոսի և Տիտոսի արշավանքներից մինչև Սիկարիի մահը։

Գիրքը գրվել է 75 թվականին արամեերենով (կամ եբրայերենով), իսկ հետագայում թարգմանվել հունարեն։ Ամենայն հավանականությամբ թարգմանության հեղինակը ևս Հովսեփոսն է։ Մեզ է հասել գրքի բնագրի միայն հունարեն տարբերակը։ Հեղինակը անդրադարձել է նաև իր աշխատության աղբյուրներին։ Փլավիոսի գիրքը Հրեական պատերազմի ներկայացման մեզ հայտնի կարևորագույն աղբյուրն է։ Լրացուցիչ տեղեկություններ մեզ հաղորդում է հրեական քաղաքացիական և կրոնական իրավունքի, կրոնական արարողությունների կանոնադրության, բարոյական նորմերի, իմաստությունների, առակների և լեգենդների ժողովածուն՝ Թալմուդը, ինչպես նաև հրեական մետաղադրամների եբրայերեն մակագրությունները։

Հռոմեացի հեղինակ Կոռնելիոս Տակիտոսի «Պատմություն» աշխատության 5-րդ գիրքը ևս նվիրված է այս իրադարձությունների նկարագրությանը։ Մեզ են հասել ավելի ուշ շրջանի հին սլավոնական և եբրայական տարբերակներ ևս, որոնք ի տարբերություն բնագրի՝ ենթարկվել են որոշակի փոփոխությունների և լրամշակումների։

## Տես նաև
* Հրեական պատերազմ
* Հովսեփոս Փլավիոս
* Հովսեփոս Փլավիոսի խնդիր

## Գրականություն
* *The Jewish War: Revised Edition*. .
* H. Leeming and K. Leeming։ *Josephus' "Jewish War" and Its Slavonic Version: A Synoptic Comparison*. Ancient Judaism & Early Christianity, Brill (1999). .

## Ծանոթագրություններ

Կատեգորիա:Իսրայելի պատմություն
Կատեգորիա:Հրեաների պատմություն
Կատեգորիա:Պատմության գրքեր
Նախիջևանի հին բերդ

**Նախիջևանի հին բերդ**, այսօր հայտնի է որպես **Քյոհնյաքալա** () կամ **Եզիդաբադ քալասը** (), վաղ միջնադարյան բերդ Նախիջևան քաղաքի հարավարևելյան հատվածում։ Վարկածներից մեկի համաձայն բերդը կառուցվել է Սասանյան Պարսկաստանի արքա Հազկերտ Գ-ի (632/633 - 651/652) տիրապետության օրոք։

## Պատմություն
Բերդի կառուցման ստույգ տարեթիվ հայտնի չէ։ 1957-1959 թվականներին բերդի տարաքծքում իրականացրած հետազոտությունների ընթացքում հայտնաբերվել են այնպիսի հնագիտական նյութեր, ինչպիսիք են խեցեղեն սպասքը, քարե մուրճեր։ Հնագիտական հետազոտություններից հայտնի է դարձել, որ քարե գործիքները օգտագործվել են բրոնզեդարում աղահանքերում։ Ադրբեջանցի հետազոտող Վասիֆ Թալիբովը համարում են, որ բերդը կառուցվել է Սասանյան Պարսկաստանի արքա Հազկերտ Գ-ի (632/633 - 651/652) պատվերով։

Թուրք ճանապարհորդ Էվլիյա Չելեբիի տվյալներով, բերդը ոչնչացվել է մոնղոլների արշավանքների ընթացքում։

Այս բերդը հիշատակել են Նախիջևան այցելած ֆրանսիացի ոսկերիչ և ճանապարհորդ Ժան Շարդենը և և շոտլանդացի ճանապարհորդ Ջոն Ֆոսթեր Ֆրեզերը։

Որպես պաշտպանական կառույց Նախիջևանի հին բերդը գործել է մինչև 18-րդ դարը։

## Ծանոթագրություններ

Կատեգորիա:Նախիջևան (քաղաք)
Կատեգորիա:Նախիջևանի Ինքնավար Հանրապետության բերդեր և ամրոցներ
Կատեգորիա:7-րդ դարի հիմնադրումներ Հայաստանում
Կատեգորիա:7-րդ դարի ամրաշինական կառույցներ
Կարեն Գրիգորյան (դիվանագետ)

**Կարեն Գրիգորյան** (), հայ դիվանագետ։ Եգիպտոսի Արաբական Հանրապետությունում Հայաստանի արտակարգ և լիազոր դեսպան (2018)։

## Կենսագրություն
Կարեն Գրիգորյանը ծնվել է 1968 թվականի օգոստոսի 15-ին, Երևանում։ 1985-1992 թվականներին սովորել է ԵՊՀ արևելագիտության ֆակուլտետի արաբական բաժնում։
1993 թվականին ավարտել է Եգիպտոսի Արաբական Հանրապետության արտաքին գործերի նախարարությանը կից դիվանագիտական ակադեմիան (Կահիրե), 2003 թվականին՝ Ջորջ Մարշալի անվան կենտրոնը։

## Աշխատանքային գործունեություն
1987-1989 թվականներին ծառայել է ԽՍՀՄ զինված ուժերում։ 1994-1995 թվականներին եղել է Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի կցորդ, 1995-1997 թվականներին՝ Հալեպում Հայաստանի գլխավոր հյուպատոսության երրորդ քարտուղար, 1997-1999 թվականներին՝ Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի երկրորդ քարտուղար, 1999-2001 թվականներին՝ Լիբանանում Հայաստանի դեսպանության երկրորդ քարտուղար, 2001-2002 թվականներին՝ Սիրիայի Արաբական Հանրապետությունում Հայաստանի դեսպանության երկրորդ քարտուղար, 2002-2004 թվականներին՝ Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի երկրորդ քարտուղար, միաժամանակ՝ բաժնի վարիչի պարտականությունների կատարող, 2004-2005 թվականներին՝ Հայաստանի ԱԳՆ Ամերիկայի վարչության Ամերիկայի և Կանադայի բաժնի առաջին քարտուղար, 2005-2006 թվականներին՝ Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի վարիչի պաշտոնակատար, 2006-2009 թվականներին՝ Սիրիայի Արաբական Հանրապետությունում Հայաստանի դեսպանության խորհրդական, 2009-2011 թվականներին՝ Հայաստանի ԱԳՆ Մերձավոր և Միջին Արևելքի երկրների վարչության արաբական երկրների և Իսրայելի բաժնի վարիչի պաշտոնակատար, 2011-2014 թվականներին՝ Հալեպում Հայաստանի գլխավոր հյուպատոս, 2014-2018 թվականներին՝ Իրաքում Հայաստանի դեսպան։
2018 թվականին նշանակվել է Եգիպտոսի Արաբական Հանրապետությունում Հայաստանի արտակարգ և լիազոր դեսպան (նստավայրը՝ Կահիրե), 2019 թվականին՝ համատեղության կարգով, Սուդանի Հանրապետությունում Հայաստանի արտակարգ և լիազոր դեսպան (նստավայրը՝ Կահիրե)։

## Պարգևներ, մրցանակներ
* ԱԳ նախարարի շնորհակալագիր, 2010
* Մխիթար Գոշի մեդալ, 2013
* ԱԳ նախարարի շնորհակալագիր, 2013

## Ընտանիք
Ամուսնացած է, ունի մեկ դուստր և մեկ որդի։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ դիվանագետներ
Մարիամ Մարգարյան

**Մարիամ Մամիկոնի Մարգարյան** () Հայաստանի Հանրապետության պետական կառավարման ակադեմիայի Քաղաքական կառավարման և հանրային քաղաքականության ամբիոնի վարիչ, քաղաքական գիտությունների դոկտոր, պրոֆեսոր։

## Կենսագրություն
### Կրթություն
1967–1972 թվականներին սովորել և ավարտել է ԵՊՀ պատմության ֆակուլտետը։

1980–1983 թվականներին սովորել և ավարտել է սոցիալական փիլիսոփայություն մասնագիտությամբ ապսիրանտուրան։

2006 թվականին պաշտպանել է դոկտորական ատենախոսությունը ԵՊՀ գիտական խորհրդում և ՀՀ ԲՈՀ-ի կողմից ստացել է քաղաքական գիտությունների դոկտորի աստիճան։

2011 թվականին ՀՀ պետական կառավարման ակադեմիայի գիտական խորհրդի որոշմամբ շնորհվել է պրոֆեսորի գիտական կոչում՝ քաղաքագիտություն մասնագիտությամբ։

### Աշխատանքային գործունեություն
1972-1995 թվականներին աշխատել է Երևանի պոլիտեխնիկական ինստիտուտուտի սոցիալական փիկիոփայության ամբիոնում։

1997 թվականից մինչ այսօր ղեկավարում է ՀՀ պետական կառավարման ակադեմիայի՝ Քաղաքական կառավարման և հանրային քաղաքականության ամբիոնը։

2002 թվականից համատեղության կարգով աշխատում է Հայ-ռուսական համալսարանի քաղաքագիտության ֆակուլտետում։

2008 թվականից մինչև այսօր հանդիսանում է ՀՀ ՊՆ ազգային ռազմավարական հետազոտությունների ինստիտուտում գործող ՀՀ ԲՈՀ-ի 056 «Քաղաքական գիտություններ և միջազգային հարաբերություններ» մասնագիտական խորհրդի փոխնախագահ։

## Պարգևներ
2014 թվականին ՀՀ Նախագահ Սերժ Սարգսյանի հրամանագրով պարգևատրվել է «Մովսես Խորենացի» մեդալով։

## Աշխատություններ
### Գրքեր

2017 թվականի մարտի 10-ին տեղի է ունեցել «Քաղաքական Լիդերություն» գիրքի շնորհանդեսը։

2019 թվականի հուլիսի 3-ին տեղի է ունեցել «Քաղաքական արդիականացման հրամայականները Հայաստանի Հանրապետությունում» գրքի շնորհանդեսը։

### Մենագրություններ և ձեռնարկներ
* Քաղաքական արդիականացման և զարգացման հիմնահարցերը, Երևան, 2004, 261 էջ։

### Հոդվածներ
* Ժողովրդավարացման անցման հիմնախնդիրները Հայաստանի Հանրապետությունում։
* Լեգիտիմության խնդիրը քաղաքական զարգացումներում։
* Ժողովրդավարակն լեգիտիմության հաստատման առանձնահատկությունները ՀՀ-ում։
* «Լավ կառավարման» սկզբունքների ներդրումը՝ որպես Հայաստանի Հանրապետությունում խաղաղության մշակույթի հաստատման գործընթաց։
* Ազգային պետության արդիականացման առանձնահատկությունները գլոբալացման գործընթացում։
* Ազգային ինքնության արդիականացման հրամայականները (ըստ Ս․Հանթինգթոնի «Ո՞վ ենք մենք։ Ազգային ինքնության մարտահրավերները» աշխատության)։

## Ծանոթագրություններ

Կատեգորիա:Հայ պրոֆեսորներ
Կատեգորիա:Հայ քաղաքագետներ
Կատեգորիա:Քաղաքական գիտությունների դոկտորներ
Թրաֆալգարյան հրապարակի տոնածառ

մինի|Թրաֆալգարյան հրապարակի տոնածառը 2008 թվականին
**Թրաֆալգարյան հրապարակի տոնածառ** (, Թրաֆալգարյան հրապարակի սուրբծննդյան ծառ), Նորվեգիայի մայրաքաղաք Օսլոյի նվերը Մեծ Բրիտանիայի ժողովրդին, որ տեղադրվում է ամեն տարի՝ սկսած 1947 թվականին։ Այն Թրաֆալգարյան հրապարակում մնում է դեկտեմբերի սկզբից մինչև հունվարի 6-ը։

## Պատմություն
մինի|Սուրբծննդյան երգեցողություն Թրաֆալգարյան հրապարակի տոնածառի մոտ 2006 թվականին՝ Սուրբ ծննդից երկու օր առաջ
Թրաֆալգարյան հրապարակի տոնածառն Օսլո քաղաքի ամենամյա նվերն է որպես երախտագիտության նշան այն օգնության համար, որ Մեծ Բրիտանիան ցույց է տվել Նորվեգիային Երկրորդ համաշխարհային պատերազմի ժամանակ։

Տոնածառի շուրջն ընկած տարածքը դառնում է Սուրբ ծննդյան տոնակատարության, առաջին հերթին՝ սուրբծննդյան երգեցողության վայր, որոնց մասնակցում են տարբեր կոլեկտիվներ՝ ոչ առևտրային կամ բարեգործական կազմակերպությունների համար միջոցներ հավաքելու նպատակով։

Տոնածառը հրապարակում մնում է մինչև Սուրբ ծննդյան տասներկուերորդ գիշերը, ինչից հետո ծառն ուղարկվում է վերամշակման։

## Ծառ
Որպես տոնածառ Թրաֆալգարյան հրապարակում, որպես կանոն, տեղադրվում է 50-60-ամյա նորվեգական եղևնի, որը սովորաբար ունի ավելի քան 20 մետր բարձրություն։ Ծառը կտրում են Նորվեգիայում մոտավորապես նոյեմբերին, իսկ կտրման արարողությանը մասնակցում են Նորվեգիայում Մեծ Բրիտանիայի դեսպանը, Օսլոյի քաղաքապետը և Վեստմինստրի լորդ-քաղաքապետը։ Ապա ծառն ուղարկվում է Մեծ Բրիտանիա ծովային տրանսպորտով։ Նախկինում մի քանի տարի եղևնին անվճար Ֆիլիկստոու նավահանգիստ է հասցրել Fred Olsen Line ընկերությունը։ 2007 թվականին ծառը Մեծ Բրիտանիա է հասցվել Իմմինգհեմ նավահանգստով DFDS Tor Line ընկերության աջակցությամբ։ 2018 թվականին եղևնու տեղափոխումը, պահպանությունն ու Թրաֆալգարյան հրապարակում նրա տեղադրումն ստանձնել է Radius Crane Management Ltd ընկերությունը։

Թրաֆալգարյան հրապարակի տոնածառը զարդարվում է ավանդական նորվեգական ոճով և լուսավորվում 500 սպիտակ լապտերներով։ 2008 թվականին օգտագործվել են ցածր հզորության հալոգենային լամպեր, որոնց ընդհանուր հզորությունը կազմել է 3,5 կՎտ։

Ծառի բնի մոտ տեղադրվում է ցուցանակ հետևյալ գրությամբ.

*Այս ծառը նվիրել է Օսլո քաղաքն ի նշան լոնդոնցիների հանդեպ նորվեգացիների երախտագիտության 1940-45 թվականներին նրանց ցուցաբերած օգնության համար։<br>
*Ծառը նվիրվում է ամեն տարի՝ սկսած 1947 թվականից։''

## Լույսերի վառում և երգեցողություն
Տոնածառերի լույսերը վառելու արարողությունը կատարվում է դեկտեմբերի առաջին հինգշաբթի օրը մի քանի հազար մարդկանց ներկայությամբ։ Արարողությունն անցկացնում է Վեստմինստրի լորդ-քաղաքապետը, իսկ երաժշտությունն ապահովում են նվագախումբն ու երգչախումբը։

Տոնածառի շուրջն ավանդաբար հավաքվում են սուրբծննդյան երգերի կատարողներ։ Բազմաթիվ լոնդոնցիների համար տոնածառն ու նրա հետ կապված միջոցառումները նշանակում են Սուրբ ծննդյան մոտենալը։

2009 թվականին Պոեզիայի միությունն ամեն տարի հավաքում է նոր բանաստեղծություններ ծառի բնի մոտ տեղադրվող ցուցանակների համար։ 2010 թվականին բանաստեղծություններից մեկը դպրոցականներն արտասանել են տոնածառերի լույսերը վառելու արարողության ժամանակ։

## Ծանոթագրություններ

## Արտաքին հղումներ
* Սուրբ ծնունդը Թրաֆալգարյան հրապարակում

Կատեգորիա:Թրաֆալգարյան հրապարակ
Կատեգորիա:Մեծ Բրիտանիայի ավանդույթներ